nahid-hub/BLUGE-bengali-wikipedia-section-title-prediction huggingface dataset:
১৮৬৭ সালে যুক্ত প্রদেশের কিছু হিন্দু উর্দুর স্থলে হিন্দিকে সরকারি ভাষার মর্যাদা দেয়ার দাবি জানায়। বেনারসের বাবু শিব প্রসাদ ছিলেন নাগরির পৃষ্ঠপোষকদের অন্যতম। ১৮৬৮ সালে লিখিত "মেমোরেন্ডাম অন কোর্ট ক্যারেক্টারস" এ তিনি ভারতের মুসলিম শাসকদের বিরুদ্ধে ভারতীয়দের ফারসি শিখতে বাধ্য করার অভিযোগ করেন। ১৮৯৭ সালে মদন মোহন মালব্য "কোর্ট ক্যারেক্টার এন্ড প্রাইমারি এডুকেশন ইন নর্থ ওয়েস্টার্ন প্রভিন্সেস এন্ড আওধ" নামে কিছু দলিল ও বিবৃতির সংগ্রহ প্রকাশ করেন। এতে তিনি হিন্দির পক্ষে লেখেন।

১৯শ শতাব্দীর শেষের দিকে ও ২০শ শতাব্দীর প্রথমদিকে বেশ কিছু হিন্দি আন্দোলন গড়ে উঠে। এর মধ্যে উল্লেখযোগ্য হল ১৮৯৩ সালে বেনারসে গঠিত নাগরি প্রচারণা সভা, ১৯১০ সালে এলাহাবাদে গঠিত হিন্দি সাহিত্য সম্মেলন, ১৯১৮ সালে গঠিত দক্ষিণ ভারত হিন্দি প্রচার সভা ও ১৯২৬ সালে গঠিত রাষ্ট্রভাষা প্রচার সমিতি। ১৮৮১ সালে বিহারে ফারসি হরফে লিখিত উর্দুর পরিবর্তে নাগরি হরফে লিখিত হিন্দিকে সরকারি ভাষা ঘোষণা করা হলে সব আন্দোলন উৎসাহিত হয়। হিন্দির পক্ষের লোকদের দাবি ছিল যে অধিকাংশ লোকেরাই হিন্দিতে কথা বলে তাই নাগরি হরফ শিক্ষার জন্য উৎকৃষ্ট।

আঞ্জুমান তরিকায়ে উর্দুর মত সংগঠন উর্দুর পৃষ্ঠপোষকতা করার জন্য গঠিত হয়। উর্দুর পক্ষের লোকদের দাবি ছিল যে হিন্দি হরফ দ্রুত লেখা যায় না এবং তাতে মানভাষা ও শব্দসম্ভারের বিচ্যুতি রয়েছে। তারা এও বলে যে উর্দু ভাষা ভারতেই উৎপত্তি লাভ করেছে এবং অধিকাংশ জনগণ সহজেই উর্দু বলতে পারে তাই তা শিক্ষার মাধ্যম হিসেবে কার্যকরী।

এই ইস্যুতে সাম্প্রদায়িক বিভক্তি দেখা দেয়। সৈয়দ আহমদ খান একবার বলেছেন, "হিন্দু ও মুসলিম উভয়কেই আমি একই দৃষ্টিতে দেখি ও তাদের দুটি চোখ মনে করি। জাতি বলতে আমি হিন্দু ও মুসলিমদের বুঝি এর বাইরে কিছু না। আমরা হিন্দু ও মুসলিমরা একই মাটিতে একই সরকারের অধীনে বসবাস করি। আমাদের স্বার্থ ও সমস্যা একই এবং তাই আমি দুই সম্প্রদায়কে এক জাতি হিসেবে বিবেচনা করি।" ভাষা প্রশ্নে উত্তাপ সৃষ্টি হলে বেনারসের গভর্নর শেক্সপিয়ারের সাথে কথা বলার পর তিনি বলেন, "আমি এখন নিশ্চিত যে হিন্দু ও মুসলিমরা কখনো এক জাতি হতে পারবে না কারণ তাদের ধর্ম ও জীবনের পথ আলাদা এবং একে অন্যের চেয়ে অনেক বেশি পৃথক।"

উনিশ শতাব্দীর শেষ তিন দশকে উত্তর পশ্চিম প্রদেশ ও আওধে বিতর্কে বেশ কয়েকবার উস্কে উঠে। শিক্ষার অগ্রগতি যাচাই করার জন্য ভারতের গভর্নর কর্তৃক নিযুক্ত হান্টার কমিশন এসব কারণে হিন্দি ও উর্দু উভয়ের ব্যবহারের সুপারিশ করে।

সঠিক অনুচ্ছেদ শিরোনাম কোনটি?
titleA. ব্রিটিশ ভাষা নীতি
titleB. হিন্দি ও উর্দু আন্দোলন
titleC. স্বাধীনতা পরবর্তী অবস্থা
titleD. হিন্দুস্তানি নিয়ে গান্ধীর দৃষ্টিভঙ্গি
উত্তর: titleB
ইহিয়ানাচো ২০১৪ সালের ১০ জানুয়ারিতে ম্যানচেস্টার সিটি একাডেমিতে যোগ দেন। ২০১৪-১৫ মৌসুমের আগে ম্যানচেস্টার সিটির যুবদল প্রস্তুতি ম্যাচ খেলতে যুক্তরাষ্ট্রে যায়, তখন তিনি প্রথমবার দলে সুযোগ পায়। স্পোর্টিং কানসাস সিটি'র বিপক্ষে সেবার অভিষেক হয়ে কেলেচির, সেই ম্যাচে তার দেয়া একটি গোলের সুবাদে ৪-১ গোলের বিশাল জয় পায় ম্যানচেস্টার সিটি। উয়েফা যুব লিগে ম্যানচেস্টার সিটি অনুর্ধ-১৯ দলের হয়ে তিনি খেলেন, তবে প্রথম ম্যাচেই মাত্র ১১ মিনিট সময়ে তিনি ইনজুরি হন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্যারিয়ার
titleB. ক্লাব ক্যারিয়ার
titleC. লেস্টার সিটি
titleD. ম্যানচেস্টার সিটি
উত্তর: titleD
ব্রিটিশ সাম্রাজ্য থেকে ভারতের স্বাধীনতা লাভ করা এবং পাকিস্তান নামক রাষ্ট্র সৃষ্টির মাধ্যমে শুধুমাত্র পূর্ব পাকিস্তান ও পশ্চিম পাকিস্তান নামে ভৌগোলিক এবং সাংস্কৃতিকভাবে পৃথক দুটি আলাদা ভূখন্ডের সৃষ্টি হয়। পশ্চিমাংশের শাসকগোষ্ঠী বাঙালি মুসলিমদেরকে 'অতি বাঙালি' হিসেবে দেখতো এবং তাদের মুসলমানিত্ব নিয়ে সংশয় প্রকাশ করতো। আর এই কারণে তারা বাঙালিদের বিশ্বাসযোগ্য মনে করতো না। এই দৃষ্টিভঙ্গির কারণে পশ্চিমা শাসকগোষ্ঠী জোরপূর্বক সাংস্কৃতিকভাবে বাঙালিদেরকে পাকিস্তানিদের মত তৈরি করার চেষ্টা শুরু করে। পূর্ব পাকিস্তানে সংখ্যাগরিষ্ঠ বাংলাভাষী জনগণ মুসলিম হলেও এখানে উল্লেখযোগ্য সংখ্যক হিন্দু বাঙালি বাস করত। খুবই অল্প সংখ্যক মানুষ উর্দুতে কথা বলতো। ১৯৪৮ সালে উর্দুকে পাকিস্তানের রাষ্ট্রভাষা হিসেবে ঘোষণা করা হয়। বাঙালি জনগণ পাকিস্তানি শাসকদের এই অন্যায় আইন মেনে নিতে পারেনি। মাতৃভাষায় কথা বলার অধিকার আদায়ের জন্য বাঙালিরা আন্দোলন শুরু করে। ১৯৫২ সালের ফেব্রুয়ারি মাসে বাঙালিরা ভাষার দাবিতে রক্ত দেয় যা বিশ্ব ইতিহাসে ভাষা আন্দোলন নামে সুপরিচিতি লাভ করে। ১৯৪৯ সালে পশ্চিম পাকিস্তানের মুসলিম লীগের বিকল্প হিসেবে পূর্ব পাকিস্তানে আওয়ামী মুসলিম লীগ প্রতিষ্ঠা করা হয়। পরবর্তীতে আওয়ামী মুসলিম লীগ নাম পরিবর্তন করে আওয়ামী লীগ নামে আত্মপ্রকাশ করে। পরবর্তী দেড় দশক ধরে পাকিস্তানি শাসকগোষ্ঠীর শক্তির প্রতিপক্ষ হিসেবে বাঙালি জনগোষ্ঠী রাজনৈতিক পটভূমিতে আত্মপ্রকাশ করে। ১৯৬০-এর দশকের শেষের দিকে পূর্ব পাকিস্তানের জনগণকে দ্বিতীয় শ্রেণীর নাগরিক হিসেবে গণ্য করার প্রবণতা শুরু হয়। পূর্ব পাকিস্তানকে বলা হতো "মিথ্যাবাদী জনগণের মিথ্যাবাদী দেশ"'।

পাকিস্তানে ১৯৭০ সালের ডিসেম্বর মাসে সাধারণ নির্বাচনের আয়োজন করা হয়। বিপুল ভোটে শেখ মুজিবুর রহমানের আওয়ামী লীগ সংখ্যাগরিষ্ঠতা অর্জন করে। পশ্চিম পাকিস্তানি শাসকগোষ্ঠী এই ফল মেনে নিতে পারেনি। ঢাকায় একজন জেনারেল মন্তব্য করেন, "চিন্তা করো না, আমরা এই কালো জারজদের কিছুতেই আমাদেরকে শাসন করতে দেবো না।" প্রেসিডেন্ট ইয়াহিয়া খান আওয়ামী লীগকে নিষিদ্ধ ঘোষণা করে পূর্ব পাকিস্তানে সামরিক শাসন জারি করেন।
বাঙালি জাতীয়তাবাদকে নিশ্চিহ্ন করে দিতে পাকিস্তানি সেনাবাহিনী ১৯৭১ সালের ২৫ মার্চ 'অপারেশন সার্চলাইট' এর নামে বাঙালি নিধন শুরু করে। তারা হিন্দু এবং বাংলাভাষী মুসলিমদের নির্বিচারে হত্যা শুরু করে। ১৯৭১ সালে পাকিস্তানি সেনাবাহিনী কর্তৃক পরিচালিত গণহত্যায় ত্রিশ লক্ষাধিক মানুষ নিহত হয়, এক কোটি মানুষ শরণার্থী হয়ে পার্শ্ববর্তী ভারতে পালিয়ে যায় এবং দেশের মধ্যে তিন কোটি মানুষ নিরাপত্তাহীনভাবে টিকে থাকে।

পশ্চিম পাকিস্তানি শাসকেরা বাঙালিদের দূর্বল জাতি হিসেবে উল্লেখ করে এবং যুদ্ধের অস্ত্র হিসেবে বাঙালি নারীদের ধর্ষণ করে। বাঙালি জাতিকে 'শুদ্ধ' করতে তারা বাঙালি নারীদের জোরপূর্বক ধর্ষণ করে গর্ভবতী করার মাধ্যমে 'বিশুদ্ধ জাতি' তৈরির নোংরা প্রকল্প হাতে নেয়।

সঠিক অনুচ্ছেদ শিরোনাম কোনটি?
titleA. আধা সামরিক বাহিনী
titleB. যুদ্ধাপরাধ বিষয়ক আইনি পদক্ষেপ
titleC. প্রেক্ষাপট
titleD. পাকিস্তান সরকারের প্রতিক্রিয়া
উত্তর: titleC
মেলানিয়া ২৬ এপ্রিল, ১৯৭০ সালে দক্ষিণ-পূর্ব স্লোভেনিয়াতে (তখনকার ইয়োগোস্লোভিয়ায়) জন্মগ্রহণ করেন। তিনি আমালিজা ও ভিক্টর নাভস এর কন্যা। তার পিতা রাষ্ট্রয়াত্ব যানবাহন তৈরির কারখানার গাড়ি ও মোটরসাইকেলের ডিলার ছিলেন, এবং স্লোভেনীয় কমিউনিস্ট পার্টির একজন সদস্য ছিলেন। তার পিতৃনিবাস ছিল নিকটবর্তী রাদিচ শহরে। তার মা ছিলেন রাকা গ্রামের অধিবাসী, যিনি সেভনিকা শহরে জুটরাঞ্জা নামক একটি বাচ্চাদের কারখানায় সেলাইয়ের কাজ করতেন। মেলানিয়ার একজন বড় বোন রয়েছে, তার নাম ইনেস, এবং একজন সৎ বড় ভাই আছে, যার সাথে তিনি কখনো দেখা করেননি, তার পিতার পূর্ব সম্পর্ক থেকে।

সেভনিকা শহরের একটি ইটের দেওয়ালে নির্মিত সাধারণ গৃহে তিনি বেড়ে উঠেছেন। যখন তিনি টিনএজার তখন তার পরিবার সেভনিকার একটি দ্বিতল বাড়িতে স্থানান্তরিত হয়। মাধ্যমিক বিদ্যালয়ে পড়াশোনা করার সময় তিনি একটি বহুতল ভবনে বসবাস করতেন।

মেলানিয়া লুজবাঞ্জজার একটি ডিজাইন ও ফটোগ্রাফি স্কুলে মাধ্যমিকে ভর্তি হন এবং লুজবাঞ্জজা বিশ্ববিদ্যালয়ে এক বছর পর্যন্ত পড়ালেখা করেন। 

তিনি ছয়টি ভাষায় কথা বলতে পারেন: তার স্থানীয় স্লোভেনীয়, সার্বো-ক্রোয়োশিয়, ইংরেজি, ফরাসি, ইতালীয় এবং জার্মান।

সঠিক অনুচ্ছেদ শিরোনাম কোনটি?
titleA. মার্কিন যুক্তরাষ্ট্রে অভিবাসন
titleB. ডোনাল্ড ট্রাম্পকে বিবাহ
titleC. ধার্মিক দিক
titleD. প্রারম্ভের জীবন
উত্তর: titleD
শুষ্ক ঋতুতে সাঁঝলার ডানার পিঠের রঙ খয়েরী হয়। কখনও তা লালচে বাদামী ঘেঁষা আবার কখনও হাল্কা লালচে বাদামী। তার উপর জায়গায় জায়গায় গাঢ় কালচে ছোপ থাকে। যেহেতু এই কালচে ছোপ কোনও নির্দিষ্ট মাত্রায় থাকে না, তাই একটার সাথে আর একটা সাঁঝলার সাদৃশ্য মেলানো অনেক সময় বেশ কঠিন হয়। সমপ্রজাতি হিসাবে চিহ্নিত করতে আসুবিধা হয়। শুষ্ক ঋতুতে এদের ডানার মাপ কিছুটা বড় হয়। সামনের ডানার শীর্ষের নিচের দিক এবং পিছনের ডানার ভূমিকোনের কিছু ওপরে দুটো উঁচোনো চূড়ো দেখা যায়। সামনের ডানার চূড়োটা কিছুটা নিচের দিকে বাঁকানো। সাঁঝলার শুষ্ক ঋতুরূপ এর সাথে শুকনো পাতার সাদৃশ্য দেখা যায়।

সঠিক অনুচ্ছেদ শিরোনাম কোনটি?
titleA. শুষ্ক ঋতু
titleB. আচরণ
titleC. আর্দ্র ঋতু
titleD. আহার্য উদ্ভিদ
উত্তর: titleA
১৯৮৬-৮৭ সালের দিকে উইনিং ব্যান্ড তাদের মূল ভোকালের খোঁজ শুরু করে। তখন বর্তমানে নগর বাউল ব্যান্ডের জেমসকে তারা কিছু সময়ের জন্য ব্যান্ডের সাথে অনুশীলনে রাখে।পরে ১৯৮৭ সালে চন্দন ব্যান্ডে যোগ দেয় গিটারিস্ট ও ভোকাল হিসেবে।

১৯৮৮ সালে রঞ্জন ক্রিকেট খেলতে গিয়ে আহত হয়ে আংগুল ভেঙ্গে ফেলেন এবং আর ড্রামস বাজাতে সক্ষম ছিলেন না । এ অবস্থাতে টিপু ব্যান্ডে যোদ দেন ড্রামার হিসেবে।১৯৯১ সালে তাদের সেলফ টাইটেল অ্যালবাম উইনিং বের হয় এবং বাবু ও রেজা ব্যান্ড ত্যাগ করেন।তখন ব্যান্ডের নতুন সদস্য হিসেবে যোগ দেয় কি-বোর্ডে বিপ্লব ও সজল ম্যানেজার।

সঠিক অনুচ্ছেদ শিরোনাম কোনটি?
titleA. উইনিং প্রবাসে
titleB. উইনিং
titleC. ইতিহাস
titleD. অচেনা শহর
উত্তর: titleB
জন্ম ও পেশা কোলকাতা শহরে রজনী নামের এক হতদরিদ্র ও জন্মান্ধ অবিবাহিতা কায়স্থের কন্যা প্রতিদিন রামসদয় মিত্রের বাড়ীতে ফুল বিক্রী করতো।

শচীন্দ্রের প্রতি অনুরাগঃ রামসদয়ের ২য় পক্ষের স্ত্রী লবঙ্গলতা তাকে খুবই স্নেহ করতেন। কোন একদিন রামসদয়ের ১ম পক্ষের পুত্র শচীন্দ্রনাথ রজনী’র চক্ষু পরীক্ষা করে। শচীন্দ্রের হাতের স্পর্শে ও কথা শুনে মুগ্ধ হয় রজনী। লবঙ্গ নিজ কর্মচারীর পুত্র গোপাল বসু’র সাথে রজনীর সম্বন্ধ স্থির করেন ও বিয়ের যাবতীয় ব্যয়বহন করতে রাজী হন। গোপালের স্ত্রী চাঁপা এতে বাঁধা দেয়। এছাড়াও, শচীন্দ্রের প্রতি অনুরাগবশতঃ রজনীও বিয়েতে অসম্মত হয়।

পলায়নঃ গোপন পরামর্শ করে চাঁপা’র ভাই হীরালালের সাথে রজনী পালিয়ে যায়। নৌকায় হীরালাল তাকে বিয়ের প্রস্তাব দেয়। এতে রজনী রাজী না হলে একটি জনহীন চরে হীরালাল তাকে নামিয়ে দেয় ও নৌকা নিয়ে চলে ‍যায়। অসহায় অবস্থায় অন্ধ যুবতী রজনী জীবনের প্রতি বিতশ্রদ্ধ হয়ে আত্মহত্যার উদ্দেশ্যে গঙ্গায় ঝাঁপ দেয়। এক ইতর নৌকারোহী তাকে উদ্ধার করে ও কিছুদূরে নিয়ে গিয়ে পাশবিক অত্যাচারের চেষ্টা চালায়। এমনি চরম মুহুর্তে অমরনাথ নামের এক যুবক এসে রজনীকে রক্ষা করে।

অমরনাথের আগমনঃ অমরনাথ কাশীতে জনৈক ব্যক্তির কাছে এক অন্ধ রমণীর জীবন-বৃত্তান্ত এবং সম্পত্তি গ্রাস করে অন্যে ভোগ করছে শুনে ঐ রমণীকে সাহায্য করার উদ্দেশ্যে আগমন করেন। রজনীকে উদ্ধার করে জানতে পারেন সে-ই ঐ রমণী। পরে অনুসন্ধান করে আরো জানতে পারেন, রামসদয় মিত্রই রজনীর সম্পত্তি ভোগ করছেন। রামসদয়ের পিতা বাঞ্ছারাম একদিন কোন কারণে ছেলের উপর ভীষণ ক্রুদ্ধ হন ফলে মৃত্যুর পূর্বে তিনি তার সমস্ত সম্পত্তি রজনীকে দান করে যান। অমরনাথ রজনীকে নিয়ে তার মেসো রাজচন্দ্র দাসের কাছে নিয়ে যান। বিষয়-সম্পত্তি উদ্ধারের পর অমরনাথ রজনীকে বিয়ে করবেন এবং রজনীও তাতে সম্মত হলেন। শচীন্দ্রনাথও সমস্ত জেনে বিষয়-সম্পত্তি ছেড়ে দিতে রাজী হলেন।

লবঙ্গলতার প্রভাবঃ বিষয়-সম্পত্তি হাতছাড়া হবে ভেবে রমসদয় লবঙ্গলতার সাথে পরামর্শ করে রজনীর সাথে শচীন্দ্রের বিয়ের প্রস্তাব দেন। কিন্তু শচীন্দ্র তার প্রতি আকৃষ্ট না থাকায় লবঙ্গ এক সন্ন্যাসীর সাহায্য নেন। এতে শচীন্দ্র রজনীর প্রতি অনুরক্ত, আসক্ত হলেও জটিল মানসিক রোগে আক্রান্ত হয় এবং সবসময় রজনীকে দেখতে চাইলেন। লবঙ্গ দেখলেন রজনীকে কাছে না পেলে শচীন্দ্র মারা যাবে। শচীন্দ্র লবঙ্গের নিজ সন্তান না হলেও তাকে নিজের সন্তান তুল্য স্নেহ করতেন। তিনি রজনীর সাথে বিয়ের জন্য উঠে-পড়ে লাগলেন। কিন্তু রজনী সংস্কারবশতঃ অমরনাথকে ভিন্ন অন্য কাউকে বিয়ে করবে না। এর বিনিময়ে সে নিজের সম্পত্তি ছেড়ে দিতে চাইল।

অমরনাথের সন্ন্যাসব্রতঃ অমরনাথও রজনীকেই চান, বিষয়-সম্পত্তি নয়। লবঙ্গলতা অমরনাথকে ডেকে ভয় দেখান। এতে বিফল হলে তিনি সকাতরে অনুরোধ করেন রজনী’র জীবন থেকে চলে যেতে। মহাপ্রাণ অমরনাথ তার সমস্ত বিষয়-সম্পত্তি রজনী ও শচীন্দ্রকে দিয়ে সন্ন্যাসব্রত গ্রহণ করে দেশান্তরী হলেন।

এবং রজনী’র অন্ধত্ব দূর ও বিয়েঃ এরপর রজনীর সাথে শচীন্দ্রের বিয়ের হলো। পরে সন্ন্যাসীর ঔষধের প্রভ‍াবে অন্ধ রজনী আপন দৃষ্টিশক্তি ফিরে পেল ও স্বামী সহযোগে সুখে-শান্তিতে সংসার ধর্ম পালন করতে লাগল।

সঠিক অনুচ্ছেদ শিরোনাম কোনটি?
titleA. উপন্যাসের সার-সংক্ষেপ
titleB. উপন্যাস হিসেবে রজনী
titleC. লর্ড লিটনের উপন্যাসের বিশেষ অংশের অংশগ্রহণ
titleD. রজনী উপন্যাসের চরিত্রসমূহ
উত্তর: titleA
মি. ডব্লিউ. আর. গিবনস চীনে নিয়োজিত বড় এক আমেরিকান কোম্পানির ইস্পাত ব্যবসায়ী ("নীলকমল")। সে দেখতে মোটা, হইচই করা স্বভাব এবং গোঁড়া বর্ণবাদী। এক মাঝবয়সী চীনা রিকশাওয়ালাকে সে মারতে গেলে টিনটিন তাকে বাধা দেয়। পরে সে "অক্সিডেন্টাল প্রাইভেট ক্লাব"-এ গিয়ে তার বন্ধু পুলিশপ্রধান ডসনকে এ ব্যাপারে বলে। এসময় ক্লাবের এক চীনা ওয়েটারকেও সে মারধোর করে। পরবর্তীতে ফেরারী টিনটিনকে সে আবার দেখতে পেয়ে পুলিশকে জানায়, কিন্তু পুলিশ টিনটিনকে না পেয়ে গিবনকেই জেলে পুরে দেয়। ঘটনাক্রমে আরেকবার টিনটিনের সাথে তার দেখা হয়। এবার সে ঠিকই তাকে ধরিয়ে দেয়।

অসমাপ্ত "বর্ণশিল্প রহস্য"য় টিনটিন ও হ্যাডক এক দ্বীপে অবস্থিত ভিলায় বিয়াঙ্কা কাস্তাফিয়ারের সাথে সাক্ষাতের সময় সেখানে অতিথিদের মধ্যে গিবনসও ছিল। কাস্তাফিয়ার তার সম্পর্কে বলে যে "উনি একজন ইমপোর্ট-এক্সপোর্ট"।

সঠিক অনুচ্ছেদ শিরোনাম কোনটি?
titleA. ওয়াং চেন-ই
titleB. গিবনস
titleC. অলিভেরা দা ফিগুয়েরা
titleD. ইরমা
উত্তর: titleB
প্রাকৃতিক বদল তত্ত্বানুসারে ("শিকারী তত্ত্ব" বা "বন্যমাংস তত্ত্ব" নামেও পরিচিত) ভিন্ন প্রজাতির মাঝে সংক্রমণ ছড়ানোর "সবচেয়ে সহজ সম্ভাব্য ব্যাখ্যা" পাওয়া যায়। এসআইভি অথবা মিউটেশন পূর্ববর্তী এইচআইভি নরবানর বা বানর থেকে মানুষের মাঝে সংক্রমণ হয়েছে যখন মানুষ বন্যমাংস বিক্রির জন্য বা শিকার করতে গিয়ে কোন পশু কর্তৃক কামড় বা আঘাতে শিকার হয়েছে। এর ফলে সম্ভবত আহত ব্যক্তির রক্ত বা অন্য কোন শারীরিক তরল সেই পশুর এসআইভির সংস্পর্শে এসে সংক্রমিত হয়েছে।  ইউরোপের নিজস্ব চাহিদা বৃদ্ধিতে দ্বিতীয় বিশ্বযুদ্ধ পূর্ববর্তী সময়ে সাহারা সংলগ্ন আফ্রিকার নিবাসীদের জোর করে বনের দিকে বসবাস করতে ঠেকে দেয়া হয়েছিল।সেই থেকে গ্রাম্য আফ্রিকানরা কৃষি অপেক্ষা বন-জঙ্গল থেকে বন্য পশুর মাংস সংগ্রহ করে নিজদের প্রোতিনের চাহিদা পূরণে স্বচ্ছন্দবোধ করতে শুরু করে।বন্যপশুর মাংসের এই হঠাৎ চাহিদা বৃদ্ধি মানুষের রক্তের সাথে পশুর রক্তের সংস্পর্শে আসসার হার হুট করেই বাড়িয়ে দেয়। এর ফলে সম্ভাব্য সংক্রমণ হয়েছে বলে ধারণা করা হয়। 

সঠিক অনুচ্ছেদ শিরোনাম কোনটি?
titleA. বন্যমাংস ভক্ষণ
titleB. আগস্ট ১৯৮৪ঃ এআরভি
titleC. জানুয়ারি ১৯৮৫ঃ উভয়ই একই
titleD. নিন্দিত প্রকল্প
উত্তর: titleA
বিশ্বের সবচেয়ে বেশীসংখ্যক পর্যটকের গন্তব্যস্থল প্যারিস; প্রতি বছর এখানে প্রায় ৩ কোটি বিদেশী পর্যটক বেড়াতে আসেন। শহরটির অনেক উল্লেখযোগ্য দর্শনীয় স্থানসমূহের মধ্যে রয়েছে আইফেল টাওয়ার, নোত্র্‌ দাম গির্জা, শঁজেলিজে সড়ক, আর্ক দ্য ত্রিয়োম্‌ফ, বাজিলিক দ্যু সাক্রে ক্যর, লেজাভালিদ্‌, পন্তেওঁ, গ্রঁদ আর্শ, পালে গার্নিয়ে, ল্যুভ্র জাদুঘর, ম্যুজে দর্সে, ম্যুজে নাসিওনাল দার মোদের্ন ইত্যাদি।

সঠিক অনুচ্ছেদ শিরোনাম কোনটি?
titleA. আন্তর্জাতিক সংস্থা
titleB. বিমান পরিবহন
titleC. সাংস্কৃতিক ঐতিহ্য
titleD. পর্যটন
উত্তর: titleD
পৃথিবীর এক পঞ্চমাংশ জনগোষ্ঠী চীনে বাস করে। এদের মধ্যে ৯২% জাতিগোষ্ঠীর অন্তর্গত। এছাড়াও চীনে আরো ৫৫ জাতিগোষ্ঠীর লোক বসবাস করে। জুলাই ২০০৬ এ হিসেব অনুযায়ী চীনের মোট জনসংখ্যা হবে ১৩১ কোটি ৩৯ লক্ষ ৭৩ হাজার ৭১৩ জন। এর ২০.৮% শতাংশের বয়স ১৪ বছরের নিচে, ৭১.৪% শতাংশের বয়স ১৫ থেকে ৬৪ বছরের মধ্যে এবং ৭.৭ শতাংশের বয়স ৬৫র উপরে। ২০০৬ সালে চীনের জনসংখ্যা বৃদ্ধির হার ছিল .৫৯%।
সঠিক অনুচ্ছেদ শিরোনাম কোনটি?
titleA. ভূমিরূপ
titleB. অবস্থান ও সীমানা
titleC. ইতিহাস
titleD. জনগোষ্ঠী
উত্তর: titleD
ভগবান শ্রীকৃষ্ণ তার ভক্ত রাজা ইন্দ্রদ্যুম্নের সম্মুখে আবিভূর্ত হয়ে পুরীর সমুদ্রতটে ভেসে আসা একটি কাষ্ঠখণ্ড দিয়ে নিজ মূর্তি নির্মাণের আদেশ দেন। মূর্তি নির্মাণে রাজা একজন উপযুক্ত কাষ্ঠশিল্পীর সন্ধান করতে থাকায় এক রহস্যময় বৃদ্ধ ব্রাহ্মণ কাষ্ঠশিল্পী হিসেবে তার সম্মুখে উপস্থিত হন এবং মূর্তি নির্মাণের জন্য কয়েকদিন সময় চেয়ে নেন ও শর্তস্বরূপ রাজাকে জানান যে মূর্তি নির্মাণকালে কেউ যেন তার কাজে বাধা না দেন। রাজা ও রাণী-সহ সকলেই প্রতিদিন তারা বন্ধ দরজার কাছে যেতেন এবং মন্দিরে শুনতে পেতেন কাঁঠ খোদাইয়ের আওয়াজ। অত্যুৎসাহী রাণী কৌতূহল সংবরণ করতে না পেরে দরজা খুলে ভিতরে প্রবেশ করে দেখেন মূর্তি তখনও অর্ধ-সমাপ্ত এবং কাষ্ঠশিল্পী অন্তর্ধিত। এই রহস্যময় বৃদ্ধ ব্রাহ্মণবেশী কাষ্ঠশিল্পীই ছিলেন দেবশিল্পী বিশ্বকর্মা। মূর্তির হস্তপদ নির্মিত হয়নি বলে রাজা বিমর্ষ হয়ে পড়েন। কাজে বাধাদানের জন্য অনুতাপ করতে থাকেন। তখন দেবর্ষি নারদ তার সম্মুখে আবির্ভূত হন। নারদ রাজাকে সান্ত্বনা দিয়ে বলেন এই অর্ধ-সমাপ্ত মূর্তি পরমেশ্বরের এক স্বীকৃতস্বরূপ।

সঠিক অনুচ্ছেদ শিরোনাম কোনটি?
titleA. গণেশ ও নারদ
titleB. নারদীয় অভিশাপ
titleC. জগদ্ধাত্রী পূজার প্রতিমায় নারদ
titleD. জগন্নাথদেবের মূর্তির নামকরণ
উত্তর: titleD
দক্ষ ও যুগোপযোগী ভেটেরিনারিয়ান তৈরি করার নিমিত্তে ১৯৯৫-৯৬ সালে প্রতিষ্ঠিত হয় চট্টগ্রাম সরকারি ভেটেরিনারি কলেজ । প্রতিষ্ঠানটি ১৯৯৬ সালের জানুয়ারি মাসে ৫০ জন শিক্ষার্থী নিয়ে চট্টগ্রাম বিশ্ববিদ্যালয় এর "বিজ্ঞান অনুষদ" এর অধীনে যাত্রা শুরু করে। পরবর্তীতে চট্টগ্রামসহ দেশের বিভিন্ন শ্রেণি-পেশার মানুষের দাবির প্রেক্ষিতে,গণপ্রজাতন্ত্রী বাংলাদেশ সরকার চট্টগ্রাম সরকারি ভেটেরিনারি কলেজ কে বিশ্ববিদ্যালয়ে রূপান্তরিত করার সিদ্ধান্ত নেন। এরই ধারাবাহিকতায় তৎকালীন প্রধানমন্ত্রী বেগম খালেদা জিয়া "২রা ফেব্রুয়ারি,২০০৬" তারিখে চট্টগ্রাম ভেটেরিনারি বিশ্ববিদ্যালয় এর উদ্ভোধন করেন। পরবর্তীতে গণপ্রজাতন্ত্রী বাংলাদেশ সরকার এর এক অধ্যাদেশের মাধ্যমে "২০০৬ সালের ৭ই আগস্ট" চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয় বিশ্ববিদ্যালয় হিসেবে তার যাত্রা শুরু করে। প্রথমে বিশ্ববিদ্যালয়টি শুধুমাত্র "ভেটেরিনারি মেডিসিন" অনুষদ নিয়ে যাত্রা শুরু করলেও বর্তমানে "খাদ্য বিজ্ঞান ও প্রযুক্তি" ও "মাৎস্যবিজ্ঞান" নামে আরো দুটি অনুষদ সহ মোট তিনটি অনুষদ নিয়ে বিশ্ববিদ্যালয়টি তার একাডেমিক কার্যক্রম চালনা করছে।।
সঠিক অনুচ্ছেদ শিরোনাম কোনটি?
titleA. অবস্থান
titleB. ইতিহাস
titleC. গবেষণা
titleD. মূল ক্যাম্পাস
উত্তর: titleB
তাপগতীয় সিস্টেমগুলি প্রধানত তিন প্রকারের হয়:



★ "অ্যাডিয়াবেটিক বা রুদ্ধতাপীয় সীমানা -" এই সীমানা কোনো তাপ বিনিময় করার অনুমতি দেয় না।এক্ষেত্রে বদ্ধ সিস্টেমটিকে রুদ্ধতাপীয় সিস্টেম বলা হয়।

★ "কঠোর বা অনমনীয় সীমানা -" এই সীমানা কার্যের বিনিময়ে বাধা প্রদান করে।এক্ষেত্রে বদ্ধ সিস্টেমটিকে যান্ত্রিকভাবে বিচ্ছিন্ন সিস্টেম বলা হয়।

বদ্ধ সিস্টেমের উদাহরণ হলো একটি সিলিন্ডারে একটি পিস্টন দ্বারা সংকুচিত হওয়া তরল।এর আরেকটি ভালো উদাহরণ হলো বোমার ক্যালোরিমিটার,ইহা প্রকৃতপক্ষে একটি নির্দিষ্ট রাসায়নিক বিক্রিয়ার জ্বলন তাপ পরিমাপে ব্যবহৃত ধ্রুব-আয়তন ক্যালোরিমিটার।এই ব্যবস্থায় তড়িৎশক্তির স্থানান্তরনের মাধ্যমে তড়িৎস্ফুলিঙ্গ উৎপন্ন হয়,কিন্তু ভরের কোনোরূপ স্থানান্তর ঘটে না।


সঠিক অনুচ্ছেদ শিরোনাম কোনটি?
titleA. পরিবেশ
titleB. পৃথকীকরণ সীমানা
titleC. প্রকারভেদ
titleD. তাপগতীয় সাম্যাবস্থা
উত্তর: titleC
এই কলেজে শিক্ষার্থীদের জন্য একটি লাইব্রেরী রয়েছে। লাইব্রেরিতে ৪৪,৮৩৫ টি বই ও ২০০০ টি জার্নাল রয়েছে। লাইব্রেরীটি কলেজ প্রাঙ্গনে ৪ নং ভবনে অবস্থিত। লাইব্রেরীতে বসে বই পড়ার জন্য শিক্ষার্থীদের লাইব্রেরী কার্ড সংগ্রহ করতে হয়। লাইব্রেরী থেকে বই বাসায় নিয়ে যাওয়ার ব্যবস্থা রয়েছে। লাইব্রেরী খোলা-বন্ধের সময়সূচী শিফট- ১ সকাল ৮.৩০ টা থেকে বিকাল ৩.৩০ টা,শিফট- ২ ৫.০০ টা থেকে রাত ৮.৩০ টা।

সঠিক অনুচ্ছেদ শিরোনাম কোনটি?
titleA. ক্যান্টিন
titleB. গ্রন্থাগার
titleC. ইতিহাস
titleD. বিজ্ঞান অনুষদ
উত্তর: titleB
চার্বাক লোকায়ত নামেও পরিচিত। ভারতীয় প্রাচীন চিন্তার একটি জড়বাদী ও নাস্তিক সম্প্রদায়ের নামই চার্বাক। এটি বৌদ্ধিক চিন্তার উপর প্রতিষ্ঠিত একটি নীতি-ব্যবস্থার প্রস্তাব করেছে। হাজারেরও অধিক বছর ধরে নিষ্ক্রিয় থাকা এই সম্প্রদায়ের প্রত্যক্ষ প্রভাবে একবিংশ শতাব্দির প্রথম দশকে বাঙালি দার্শনিক সবুজ তাপস প্রবর্তনা করেন দৃষ্টান্তবাদী সম্প্রদায়। বলা যেতে পারে, চার্বাক তথা লোকায়তিকরা বর্তমানে ‘না আস্তিক, না নাস্তিক’ দৃষ্টান্তবাদী মেজাজ নিয়ে চিন্তাজগতে সক্রিয় রয়েছে।

সঠিক অনুচ্ছেদ শিরোনাম কোনটি?
titleA. ব্যাবিলনীয় দর্শন
titleB. ইসলামী দর্শন
titleC. জৈনবাদ
titleD. চার্বাক
উত্তর: titleD
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন স্যাম গ্যানন। ১৬ ডিসেম্বর, ১৯৭৭ তারিখে পার্থে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ৭ জানুয়ারি, ১৯৭৮ তারিখে সিডনিতে একই দলের বিপক্ষে সর্বশেষ টেস্টে অংশ নেন তিনি।

স্যাম গ্যাননের টেস্ট খেলোয়াড়ী জীবন বেশ দেরীতে শুরু হয়েছিল। তবে, এরজন্যে বিশ্ব সিরিজ ক্রিকেট শুরু হলেই কেবল তিনি এ সুযোগ পেয়েছিলেন। অ্যালান হার্স্ট আহত হলে ভারতের বিপক্ষে সিরিজের দ্বিতীয় টেস্ট খেলার জন্যে স্যাম গ্যাননকে অস্ট্রেলিয়া দলে অন্তর্ভূক্ত করা হয়। খেলায় তিনি ৩/৮৪ ও ৪/৭৭ লাভ করেন। এক পর্যায়ে ৪/১৩ ছিল। ফলশ্রুতিতে অস্ট্রেলিয়া দলকে ২ উইকেটের বিজয়ে ভূমিকা রাখেন। ফলশ্রুতিতে, পরবর্তী দুই টেস্ট খেলার জন্যেও স্যাম গ্যাননকে রাখা হয়।

কিন্তু, পরবর্তী দুই টেস্টে তিনি মাত্র চার উইকেট পান। এরফলে, অস্ট্রেলিয়া দলের বাইরে রাখা হয়। ভারতের বিপক্ষে সিরিজের পঞ্চম টেস্টসহ ওয়েস্ট ইন্ডিজ গমনের জন্যে ইয়ান কলেনকে তার স্থলাভিষিক্ত করা হয়। একটি প্রতিবেদনে উল্লেখ করা হয় যে, গ্যানন প্রথম তিন টেস্টে ৩২.৮২ গড়ে ১১ উইকেট লাভ করলেও অধিকাংশ উইকেটই নিচেরসারির ব্যাটসম্যান ছিল। ভারতের শীর্ষসারির ব্যাটসম্যানদের বিপক্ষে তার বোলিং যুৎসই ছিল না।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. বিশ্ব সিরিজ ক্রিকেট
titleC. অবসর
titleD. আন্তর্জাতিক ক্রিকেট
উত্তর: titleD
১৯৩৭ সালে ইংল্যান্ড সফরের পর উইজডেন মন্তব্য করে যে, যদি তিনি অস্ট্রেলীয় হতেন তাহলে বয়সের দিক দিয়ে বিষ্ময়ের কারণ হয়ে দাঁড়াতেন।

১৯৩৭ সালে ইংল্যান্ড সফরের পর স্বাগতিক অস্ট্রেলিয়ার বিপক্ষে দুই খেলায় অংশ নেয়। কিন্তু এর পরই দ্বিতীয় বিশ্বযুদ্ধের কারণে তার খেলোয়াড়ী জীবনে বাঁধা হয়ে দাঁড়ায়। এ সময়ে টেস্ট খেলাও খুব কম অনুষ্ঠিত হতো। ১৯৪০ সালে নিউজিল্যান্ডে প্রথম-শ্রেণীর খেলা স্থগিত করার পূর্বে তিনটি ঘরোয়া মৌসুমে নিয়মিত উইকেট শিকারী ছিলেন। তবে এ সময়ে নিউজিল্যান্ড কোন টেস্ট খেলায় অংশ নেয়নি।

১৯৪৫-৪৬ মৌসুমে প্রথম-শ্রেণীর ক্রিকেটের প্রচলন নিয়মিতভাবে অনুষ্ঠিত হলে ডন ব্র্যাডম্যানবিহীন অবস্থায় তুলনামূলকভাবে সেরা দলকে নিয়ে বিল ব্রাউনের নেতৃত্বে অস্ট্রেলিয়া দল নিউজিল্যান্ড গমন করে। দলটি পাঁচটি প্রথম-শ্রেণীর খেলায় অংশ নেয়। নিউজিল্যান্ডের বিপক্ষে অনুষ্ঠিত খেলাটি পরবর্তীতে টেস্ট খেলার মর্যাদা পায়। নিম্নমূখী রানের খেলাটি দুইদিনেই নিজেদের অনুকূলে নিয়ে আসে সফরকারী অস্ট্রেলিয়া দল। প্রথম ইনিংসে স্বাগতিকরা ৪২ ও দ্বিতীয় ইনিংসে মাত্র ৫৪ রানে অল-আউট হয়। অস্ট্রেলিয়া দল ১৯৯/৮ করে ইনিংস ঘোষণা করে। তাস্বত্ত্বেও তিনি ৪০ রান খরচায় ছয় উইকেট পান। এটিই তার টেস্টে সেরা বোলিং পরিসংখ্যান ছিল।

পরের ১৯৪৬-৪৭ মৌসুমে নিউজিল্যান্ড আরও একটি টেস্টে অংশ নেয়। অ্যাশেজ সিরিজে হেরে ইংরেজ দল নিউজিল্যান্ড সফরে আসে। টেস্টটি বৃষ্টির কবলে পড়ে। এ টেস্টে কাউয়ি বলসহ অপ্রত্যাশিতভাবে ব্যাট হাতে সেরা ক্রীড়ানৈপুণ্য প্রদর্শন করেন। নিউজিল্যান্ডের একমাত্র ইনিংসে তিনি ৪৫ রান তুলেন যা টেস্টে তার সর্বোচ্চ ব্যক্তিগত সংগ্রহ। নবম উইকেট জুটিতে টম বার্টের সাথে ৬৪ রান তুলেন। এরপর বোলিং উদ্বোধনে নেমে প্রথম ওভারেই সিরিল ওয়াশব্রুকের উইকেট লাভ করে। ইংল্যান্ডের পতন ঘটা সাত উইকেটের ছয়টি তুলে নেন ৮৩ রানের বিনিময়ে।

১৯৪৭-৪৮ ও ১৯৪৮-৪৯ মৌসুমে ঘরোয়া সীমিত ওভারের খেলায় কাউয়ি আরও উইকেট পান। তবে এরজন্য তুলনামূলকভাবে বেশ রান প্রদান করতে হয়েছিল তাকে। তাস্বত্ত্বেও, ওয়াল্টার হ্যাডলি’র নেতৃত্বে ১৯৪৯ সালে দ্বিতীয়বারের মতো ইংল্যান্ড সফরে স্বয়ংক্রিয়ভাবে নির্বাচিত হন।

সঠিক অনুচ্ছেদ শিরোনাম কোনটি?
titleA. নিউজিল্যান্ডে প্রত্যাবর্তন
titleB. আয়ারল্যান্ড গমন
titleC. ব্যক্তিগত জীবন
titleD. অবসর
উত্তর: titleA
তামিস ১৯৮৬ সালের ২৫ জুলাই বাংলাদেশের সিলেটে জন্মগ্রহণ করেন। তামিম চৌধুরী পূর্বে কানাডার অন্টারিও উইন্ডসারের বাসিন্দা ছিলেন।

তিনি উইন্ডসর জেএল ফারস্টার মাধ্যমিক বিদ্যালয়ে পড়াশোনা করেছেন। ২০০৪ সালে বিভিন্ন ট্র্যাক এবং ফিল্ড ক্রিয়াকলাপে বিদ্যালয়ের হয়ে প্রতিযোগিতা করেছিলেন। তিনি বসন্ত ২০১১ সালে উইন্ডসর বিশ্ববিদ্যালয় থেকে স্নাতক, রসায়নে অনার্স ডিগ্রি অর্জন করেন । 

ডালহৌসি বিশ্ববিদ্যালয়ের রিসিলিয়েন্স রিসার্চ সেন্টারের পোস্ট-ডক্টরাল ফেলো অমরনাথ অমরসিংম উইন্ডসরতে চৌধুরীর সময় সম্পর্কে বলেছিলেন, "সেখানে কিছু লোক ছিলেন যারা তাকে মসজিদেে যাতায়াত এবং সামাজিক হিসেবে চেনাশোনা থেকে চিনতেন" এবং "তিনি লাজুক ছিলেন, চর্মসার বাচ্চা " 

উইন্ডসর ইসলামিক অ্যাসোসিয়েশন (ডব্লিউআইএ) মন্তব্য করেছে, "আমরা নিশ্চিত করতে পারি যে তামিম চৌধুরী উইন্ডসর থেকে এসেছিলেন, যদিও তিনি সম্প্রদায়ের কোনও নামী ব্যক্তি নন," ডব্লিউআইএর মুখপাত্র লিনা চাকার বলেছেন। 

সঠিক অনুচ্ছেদ শিরোনাম কোনটি?
titleA. ইসলামিক স্টেট
titleB. ইতিহাস
titleC. মৃত্যু
titleD. পুরস্কার ঘোষণা
উত্তর: titleB
রিয়েজলিং ওয়াইনগুলি অল্প বয়সে প্রায়শই খাওয়া হয়, যখন তারা একটি ফল এবং সুগন্ধযুক্ত ওয়াইন তৈরি করে থাকে যা সবুজ বা অন্যান্য আপেল, আঙ্গুর, পীচ, কুঁচি, মধু, গোলাপ ফুল বা কাটা সবুজ ঘাসের সুগন্ধযুক্ত থাকতে পারে এবং উচ্চতার কারণে সাধারণত একটি চকচকে স্বাদ অম্লতা।জার্মানির ব্রেমেনের টাউনহল ১৬৫৩ ভিনটেজে ফিরে রিলিং ভিত্তিক ওয়াইন সহ বিভিন্ন জার্মান মদ সংরক্ষণ করে।রিয়েজলিং ওয়াইনগুলির জন্য আরও সাধারণ বার্ধক্যকাল শুকনো জন্য ৫-১৫ বছর, আধা-মিষ্টির জন্য ১০-২০ বছর এবং মিষ্টি সংস্করণগুলির জন্য ১০-৩০+ হবে।

সঠিক অনুচ্ছেদ শিরোনাম কোনটি?
titleA. লাল রিয়েজলিং
titleB. ক্লোনের যোগান দেয়
titleC. দীর্ঘায়ু
titleD. নোবেল পচা
উত্তর: titleC
আর্কানজেলস্ক অঞ্চলের উপর আধিপত্য নিয়ে রুশ ও নরওয়েজীয়দের মধ্যে দীর্ঘদিন দ্বন্দ্ব্ব চলে। দ্বাদশ শতাব্দী থেকে শুরু করে নভগোরোদীয় প্রজাতন্ত্র এই অঞ্চলে প্রাধান্য প্রতিষ্ঠা শুরু করে। ত্রয়োদশ শতাব্দীর মধ্যেই নভগোরোদীয় রুশদের এই প্রাধান্য সুদূর উত্তরে কোলা উপদ্বীপ পর্যন্ত বিস্তৃত হয়। কিন্তু তখনও পর্যন্ত এই অঞ্চলে নরওয়েজীয় কর্তৃত্বও বজায় ছিল। বিশেষ করে এই অঞ্চলে ফার'এর ব্যবসার নিয়ন্ত্রণ তখনও ছিল তাদেরই হাতে। এর থেকে তারা তখন রীতিমতো করও আদায় করত বলে জানা যায়। ১২৫১ খ্রিষ্টাব্দে এই অঞ্চলের আধিপত্য নিয়ে দু' পক্ষের মধ্যে কিছু আপোস রফা হয় বটে, কিন্তু অচিরেই তা ভেঙেও যায়।

১৪১১ খ্রিষ্টাব্দে নভগোরোদের দিক থেকে ইয়াকভ স্তেপানোভিচের নেতৃত্বে উত্তর নরওয়ের বিরুদ্ধে একটি বড় ধরনের অভিযান শুরু হয়। এরপর থেকে রুশ ও নরওয়েজীয়দের মধ্যে প্রায় অর্ধশতাব্দীব্যাপী দীর্ঘস্থায়ী সংঘর্ষ চলতে থাকে। ১৪১৯ সালে নরওয়েজীয় নৌবাহিনী প্রায় ৫০০ সৈন্যসহ শ্বেত সাগরে প্রবেশ করে ও উপকূলীয় বিভিন্ন রুশ গ্রামে হামলা ও ব্যাপক লুটতরাজ চালায়। এই "মুরমান"দের হাতে (নরওয়েজীয়রা সে'সময় এই অঞ্চলে এই নামেই পরিচিত ছিল। আজকের মুরমানস্ক শহর তাদের তখনকার সেই নামেরই স্মৃতি বহন করে বলে মনে করা হয়।) সে' সময় সন্ত মাইকেলের নামে প্রতিষ্ঠিত মঠটিও লুঠ হয়।

শেষপর্যন্ত নভগোরোদ এই দ্বন্দ্ব্বে জয়ী হয় ও নরওয়েজীয়দের এই এলাকা থেকে হটিয়ে দিতে সক্ষম হয়। যাই হোক, ১৪৭৮ খ্রিষ্টাব্দে সমগ্র নভগোরোদের সাথে এই অঞ্চলও রুশ জার তৃতীয় ইভানের অধিকারে আসে এবং তখন থেকেই এই অঞ্চল মস্কোর গ্র্যান্ড ডাচির অন্তর্ভুক্ত হিসেবে পরিগণিত হতে শুরু করে।

সঠিক অনুচ্ছেদ শিরোনাম কোনটি?
titleA. আদি ইতিহাস
titleB. প্রশাসনিক ও পৌর অবস্থা
titleC. রুশ-নরওয়েজীয় দ্বন্দ্ব্ব
titleD. বৈদেশিক বাণিজ্য
উত্তর: titleC